**APSTIPRINU:**

AS “Daugavpils satiksme” valdes loceklis

\_\_\_\_\_\_\_\_\_\_\_\_\_\_\_\_ S.Blagoveščenskis

2023.gada 20.aprīlī

**PAZIŅOJUMS**

**par kustamās mantas atsavināšanu**

1. **Vispārīgie noteikumi**
   1. AS “Daugavpils satiksme” izsludina tās darbībai nevajadzīgās kustamās mantas atsavināšanu par brīvu cenu saskaņā ar 2019.gada 19.oktobra AS “Daugavpils satiksme” noteikumu “Noteikumi par AS “Daugavpils satiksme” kustamās mantas atsavināšanas procedūras veikšanas kārtību” 14.1.punktu.
   2. Pārdevējs piekrīt kustamās mantas sagatavošanai transportēšanai no kustamās mantas atrašanās teritorijas Jātnieku ielā 90, Daugavpilī, bet ar Pircēja paša spēkiem un par Pircēja līdzekļiem, ievērojot visas Ministru kabineta noteikumu Nr.238 “Ugunsdrošības noteikumi” prasības.
   3. Pircējam kustamo mantu no Pārdevēja teritorijas Jātnieku ielā 90, Daugavpilī, jāizved 2 (divu) nedēļu laikā no paziņojuma par atsavināšanas procedūras rezultātu paziņošanas brīža, uzņemoties tās transportēšanas izdevumus no kustamās mantas glabāšanas vietas.
   4. Pretendents var iesniegt piedāvājumu tikai visas kustamās mantas iegādei kopumā.
2. **Prasības pretendentiem**
   1. Pretendentu kvalifikācijas prasības ir obligātas visiem Pretendentiem, kas vēlas iegūt tiesības noslēgt darījumu.
   2. **Pretendents iesniedz licences vai sertifikāta kopiju atbilstoši attiecīgo nozari regulējošo normatīvo aktu prasībām, kā arī dokumentu, kas norāda uz tā saimnieciskās darbības reģistrēšanu un tiesībām noslēgt ar kustamās mantas atsavinātāju attiecīgu darījumu Latvijas Republikā, proti, Pretendents ir tiesīgs veikt metāllūžņu pieņemšanu Latvijas Republikas teritorijā.**
3. **Piedāvājumu noformēšanas un iesniegšanas kārtība** 
   1. Pieteikumu dalībai kustamās mantas atsavināšanas procedūrā un finanšu piedāvājumu Pretendents noformē saskaņā ar šim paziņojumam pievienoto veidni (1. un 2.pielikums).
   2. Pieteikumu un finanšu piedāvājumu jāaizpilda drukātiem burtiem, tam jābūt skaidri salasāmam.
   3. Mantas atsavinātājam ir tiesības neizskatīt piedāvājumu, kas ir grūti salasāms vai nekorekti noformēts.
   4. Katrs Pretendents var iesniegt tikai vienu piedāvājumu.
   5. Piedāvājumu var iesniegt tikai par visu paziņojumā norādīto mantas daudzumu.
   6. Piedāvājumu var iesniegt līdz **2023.gada 28.aprīlim plkst.08:00** uz e-pastu: [info@dsatiksme.lv](mailto:info@dsatiksme.lv).
   7. Pretendents ir atbildīgs par piedāvājuma iesniegšanu un saņemšanu šajā paziņojumā norādītajā termiņā. Pēc norādītā termiņa piedāvājumi netiks pieņemti.
   8. Pretendentam savs piedāvājums jāuztur spēkā līdz līguma noslēgšanas brīdim.
4. **Piedāvājumu izskatīšana**
   1. Ja ir iesniegti divi vienādi finanšu piedāvājumi, tad starp to iesniedzējiem rīko kustamās mantas atsavināšanas procedūras nākamo kārtu, nosūtot par to attiecīgu informāciju. Kustamās mantas atsavināšanas nākošās kārtas norisei piemērojami analoģiski noteikumi šajā paziņojumā ietvertajiem. Procedūras nākamajai kārtai nosaka piedāvājumu iesniegšanas termiņu ne īsāku par 3 (trīs) darba dienām.
   2. Līgums tiks noslēgts ar Pretendentu, kurš finanšu piedāvājumā piedāvās visaugstāko cenu par vienu tonnu.
   3. Tiks vērtēti finanšu piedāvājumi tikai no tiem Pretendentiem, kuri atbilst visām šajā paziņojumā izvirzītajām prasībām.
5. **Informācija par atsavināmo mantu**
   1. Atsavināmo mantu klātienē iespējams apskatīt darba dienās no plkst. 9:00 līdz 12:45 un no 13:00 līdz 16:00 iepriekš sazinoties pa tālr.65433632.
   2. Atsavināšanai tiek nodota AS “Daugavpils satiksme” piederošā kustamā manta, kura atrodas Jātnieku ielā 90, Daugavpilī: **aptuveni 45 tonnas tramvaju sliedes.**
6. **Mantas atsavinātāja tiesības un pienākumi**
   1. Mantas atsavinātājs informāciju par kustamās mantas atsavināšanas rezultātiem publicē savā mājas lapā [www.satiksme.daugavpils.lv](http://www.satiksme.daugavpils.lv), Daugavpils pilsētas domes mājas lapā [www.daugavpils.lv](http://www.daugavpils.lv).
   2. Mantas atsavinātājam ir tiesības izvēlēties nākamo piedāvājumu ar augstāku cenu no piedāvājumiem, kas atbilst šajā paziņojumā norādītajām prasībām, ja izraudzītais Pretendents atsakās slēgt līgumu.
   3. Mantas atsavinātājam ir tiesības pārbaudīt informāciju par Pretendentu publiskajās datu bāzēs un kompetentās institūcijās vai citos publiski pieejamos avotos, kā arī lūgt, lai Pretendents izskaidro iesniegtos dokumentus.
   4. Mantas atsavinātājam ir tiesības labot aritmētiskās kļūdas Pretendenta piedāvājumā, informējot par to Pretendentu.
   5. Mantas atsavinātājam ir tiesības pārtraukt kustamās mantas atvasināšanas procedūru, ja tam ir objektīvs iemesls.
7. **Darījuma noslēgšanas kārtība** 
   1. Izraudzītajam pretendentam ir pienākums 14 (četrpadsmit) dienu laikā noslēgt darījumu ar mantas atsavinātāju, skaitot no dienas, kad mantas atsavinātājs paziņojis Pretendentam par mantas atsavināšanas procedūras rezultātiem. Ja izraudzītais Pretendents norādītajā termiņā neslēdz darījumu ar mantas atsavinātāju, tas tiek uzskatīts par atteikumu slēgt darījumu, kas dod tiesības mantas atsavinātājam piedāvāt slēgt darījumu nākošajam augstāko cenu piedāvājušajam Pretendentam.
   2. Atsavināmās kustamās mantas apjoms tiek precizēts darījuma slēgšanas dienā.
   3. Samaksu par kustamo mantu Pretendents veic ar pārskaitījumu uz mantas atsavinātāja norādīto bankas kontu 1saskaņā un pamatojoties uz mantas atsavinātāja sagatavoto un iesniegto rēķinu.

**Pielikumā:**

1.pielikums – Pieteikums dalībai kustamās mantas atsavināšanas procedūrā (veidne) uz 1 lapas;

2.pielikums – Finanšu piedāvājums (veidne) uz 1 lapas;

3.pielikums – Kustamās mantas atsavināšanas līgums uz 2 lapām.

**1.pielikums**

**PIETEIKUMS**

**DALĪBAI KUSTAMĀS MANTAS ATSAVINĀŠANAS PROCEDŪRĀ**

Sastādīšanas datums un vieta

**Informācija par pretendentu:**

Nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pārstāvja vārds, uzvārds, amats, tā pilnvarojumu apliecinošs dokuments

Ar šā pieteikuma iesniegšanu Pretendents:

* Piesakās piedalīties kustamās mantas atsavināšanas procedūrā;
* Apņemas ievērot paziņojumā par kustamās mantas atsavināšanu norādītās prasības un piekrīt visiem tā noteikumiem;
* Apliecina gatavību veikt darbības saskaņā ar paziņojumu par kustamās mantas atsavināšanu;
* Apliecina, ka Pretendenta saimnieciskā darbība nav apturēta vai pārtraukta, nav uzsākts process par Pretendenta maksātnespēju vai bankrotu; atzīst sava piedāvājuma spēkā esamību līdz attiecīgās kustamās mantas atsavināšanas līguma noslēgšanas brīdim;
* Apliecina, ka piekrīt paziņojumam pievienotā kustamās mantas atsavināšanas līguma projekta noteikumiem un ir gatavs līguma noslēgšanas tiesību piešķiršanas gadījumā to noslēgt saskaņā ar paziņojumam pievienotā līguma projekta noteikumiem;
* Apliecina, ka paziņojumam pievienotā līguma noteikumi ir saprotami un pieņemami;
* Apliecina, ka ir licencēts vai sertificēts atbilstoši attiecīgo nozari regulējošo normatīvo aktu prasībām un ir tiesīgs noslēgt ar kustamās mantas atsavinātāju attiecīgu darījumu Latvijas Republikā;
* Garantē, ka visa piedāvājumā sniegta informācija ir patiesa.

(pārstāvja amats, paraksts, paraksta atšifrējums)

**2.pielikums**

**FINANŠU PIEDĀVAJUMS**

**KUSTAMĀS MANTAS ATSAVINĀŠANAS PROCEDŪRĀ**

Sastādīšanas vieta un datums

|  |  |  |
| --- | --- | --- |
| **Nr.** | **Kustamās mantas apraksts** | **Piedāvātā cena par vienu tonnu EUR bez 21% PVN** |
| 1 | Tramvaju sliedes |  |

Apliecinām, ka piedāvātā cena ir spēkā līdz līguma par kustamās mantas atsavināšanu noslēgšanai.

(pretendenta/tā pārstāvja amats, paraksts, paraksta atšifrējums)

**3.pielikums**

**KUSTAMĀS MANTAS ATSAVINĀŠANAS LĪGUMA PROJEKTS**

Daugavpilī 2023.gada \_\_.aprīlī

**AS “Daugavpils satiksme”**, reģistrācijas numurs 41503002269, juridiskā adrese 18.Novembra ielā 183, Daugavpilī, turpmāk – ***Pārdevējs*,** tās valdes locekļa S.Blagoveščenska personā, kurš rīkojas uz Statūtu pamata, no vienas puses,

**SIA “\_\_\_\_\_\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_, turpmāk – ***Pircējs***, kura vārdā uz Statūtu pamata darbojas tā \_\_\_\_\_\_\_\_\_\_\_\_\_\_\_\_\_\_\_\_\_, no otras puses,

katrs atsevišķi līguma tekstā saukts Puse, abi kopā – Puses, pamatojoties uz veiktās kustamās mantas atsavināšanas procedūras rezultātiem, balstoties uz brīvi un pazināti paustu gribu, bez viltus, spaidiem un maldības noslēdz šo līgumu (turpmāk – Līgums):

1. **Līguma priekšmets**
   1. Pārdevējs pārdod, Pircējs pērk kustamo mantu metāllūžņos – 45 tonnas (svars tiks precizēts pie metāllūžņu nosvēršanas) tramvaju sliežu par EUR \_\_\_\_\_\_\_\_\_\_\_\_\_\_\_\_\_ par vienu tonnu.
   2. Pievienotās vērtības nodoklis tiks aprēķināts un maksāts saskaņā ar spēkā esošo normatīvo aktu prasībām.
2. **Mantas pieņemšanas kārtība**
   1. Īpašuma tiesības uz kustamo mantu Pircējam pāriet ar preču pavadzīmes rēķina abpusējas parakstīšanas brīdi.
   2. Pircējam pirms Līguma noslēgšanas tika nodrošināta iespēja apskatīt kustamo mantu klātienē un viņš ir informēts par tās stāvokli un kvalitāti. Pārdevējs neuzņemas atbildību par trūkumiem, kas atklājas pēc kustamās mantas nodošanas Pircējam. Pircējs apliecina, ka necels nekādus iebildumus pret Pārdevēju par kustamās mantas stāvokli tās pieņemšanas brīdī, kā arī pēc tās pieņemšanas.
   3. Kustamo mantu no tās atrašanās vietas Pircējs piecu dienu laikā no Līguma parakstīšanas dienas paņem ar saviem spēkiem, par saviem finanšu līdzekļiem un ar saviem resursiem.
3. **Pircēja pienākumi**
   1. Ar Līguma parakstīšanu Pircējs apliecina, ka viņam ir visas nepieciešamas licences/atļaujas/sertifikāti atbilstoši attiecīgo nozari regulējošo normatīvo aktu prasībām un ir tiesīgs noslēgt ar Pārdevēju attiecīgu darījumu Latvijas Republikā.
4. **Norēķinu kārtība**
   1. Pircējs 15 (piecpadsmit) dienu laikā no preču pavadzīmes rēķina abpusējas parakstīšanas dienas pārskaita Pārdevējam Līgumā norādīto summu, veicot naudas pārskaitīšanu uz Pārdevēja norādīto kontu.
   2. Ja Pircējs nokavē savu ar Līguma izpildi saistīto saistību izpildes termiņu, tas maksā līgumsodu 0.1% (nulle komats viena procenta) apmērā no preču pavadzīmes rēķinā norādītās summas par katru nokavēto dienu, bet ne vairāk par 10% (desmit procentiem) no kopējās Līguma summas.
   3. Ja Pārdevējs nokavē savu no Līguma izrietošo saistību izpildes termiņu, Pircējs var iekasēt līgumsodu 0.1% (nulle komats viena procenta) apmērā no Līguma kopējās summas, bet ne vairāk par 10% (desmit procentiem) no kopējās Līguma summas.
   4. Līguma 4.2., 4.3.punktā noteiktā līgumsoda samaksa neatbrīvo Puses no līgumsaistību izpildes. Jebkurš Līgumā noteiktais līgumsods nav uzskatāms par zaudējumu atlīdzību.
   5. Pircējam piemēroto līgumsodu jāsamaksā 5 (piecu) dienu laikā pēc rēķina par to nosūtīšanas Pircējam pa pastu, elektroniski, veicot naudas pārskaitīšanu uz Pārdevēja kontu.
5. **Citi nosacījumi**
   1. Šis Līgums stājas spēkā ar tā parakstīšanas dienu un ir spēkā līdz Pušu pilnīgai saistību izpildei.
   2. Jebkurai no Pusēm ir tiesības izbeigt Līgumu, ja otrā Puse nepilda Līguma nosacījumus, rakstiski brīdinot par to otru Pusi 10 (desmit) dienas iepriekš.
   3. Visi Līguma grozījumi un papildinājumi iegūst juridisku spēku ar brīdi, kad tos ir parakstījušas abas Puses, un tie kļūs par Līguma neatņemamu sastāvdaļu.
   4. Līgums ir saistošs Pušu tiesību un saistību pārņēmējiem un mantiniekiem.
   5. Līgums sastādīts divos eksemplāros, latviešu valodā, uz 2 lapām. Katrai Pusei pa vienam eksemplāram. Abiem eksemplāriem ir vienāds juridisks spēks.
   6. Ar Līguma parakstīšanu Pušu pārstāvji apliecina, ka viņiem ir tiesības uzņemties ar Līgumu uzliktās saistības un pienākumus, kā arī vienojas pildīt visus Līgumā paredzētus nosacījumus.
6. **Pušu rekvizīti un paraksti**

**PĀRDEVĒJS PIRCĒJS**

**AS “Daugavpils satiksme” SIA “\_\_\_\_\_\_\_\_\_\_\_\_\_\_\_\_\_”**

Reģ.Nr. 41503002269 reģ.Nr. \_\_\_\_\_\_\_\_\_\_\_\_\_\_\_\_

18.Novembra iela 183, Daugavpils \_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_ S.Blagoveščenskis \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU